Publication: Magyar Közlöny
Issue: MK-2010-69 (Year: 2010, Number: 69)
Era: contemporary
Section: 3. melléklet a 159/2010. (V. 6.) Korm. rendelethez
Paragraph Index: 509

3. melléklet a 159/2010. (V. 6.) Korm. rendelethez Leszállóhely létesítéshez szükséges dokumentáció tartalma 1. A tervezett leszállóhely telkét és üzemi területét ábrázoló térképek, a légi megközelítési, felszállási sávot, megközelítési felületet, felszállás utáni emelkedési felületet, akadálysíkokat bemutató tervek. 2. Leszállóhely „A” létesítési kategória 2.1. „A” létesítési kategóriájú leszállóhelynek rendelkeznie kell legalább egy repülési sávval és ezen belül egy kijelölt vagy kiépített futópályával. 2.2. Leszállóhely létesítésérõl és kijelölésérõl szóló engedély iránti kérelemhez a földi megközelítés ábrázolását feltüntetõ térképet, valamint a leszállóhelyrõl készült térképet, vagy vázlatot, amelyen a futópálya vagy futópályák, továbbá a gurulóutak, parkolók, az üzemanyagtároló helye, sétarepülés céljára történõ igénybevétel esetén az utasok várakozásának és közlekedésének lehetõsége, valamint a környezetben lévõ akadályok és egyéb tájékoztatások kellõen fel vannak tüntetve. 2.3. A kérelemhez csatolni kell a leszállóhely használatának szabályairól, a közlekedésrõl, valamint a közönség elhelyezésérõl szóló szabályozást, a leszállóhely használatának rendjét.

Source: https://magyarkozlony.hu/hivatalos-lapok/3331c8ada214e0416653084b0c5c8d4605f0bd5c/dokumentumok/caf8e4e4e37318b725354d74d27ab3cbe9a06b1e/letoltes